Рагозіна (Віцебская вобласьць)

**Раго́зіна** — вёска ў Аршанскім раёне Віцебскай вобласьці. Знаходзіцца за 13 км на паўночны ўсход ад Воршы і за 2 км на поўнач ад міжнароднай аўтамагістралі Корк — Омск (у межах Беларусі — магістраль ). Рагозіна ўваходзіць у склад Арэхаўскага сельсавету.

## Гісторыя
### Вялікае Княства Літоўскае
Вёска разьмяшчаецца на адлегласьці 1—2 км на паўднёвы ўсход ад месца злучэньня старадаўніх шляхоў Днепра-Дзьвінскага вадападзелу Дуброўна (рака Дняпро) — Бабінавічы (рака Лучоса) й Ворша (рака Дняпро) — Бабінавічы (рака Лучоса) — Віцебск (рака Дзьвіна) пры перасячэньні ракі Выдрыцы, левага прытоку Аршыцы (цяпер у межах Арэхаўску).

Першае ўпамінаньне — пачатак XV стагодзьдзя як сядзіба (дварэц) Сьцяпана Рагозіча.
 «**[1500 — —]** *... Фотьяну Шенбелю дан дворец Степана Рогозіча, бояріна рошскогож...*»

У XVII–XVIII стагодзьдзях вёска Рагозіна – уласнасьць Сапегаў у Дубровенскім графстве Аршанскага павету Віцебскага ваяводзтва.

### Пад уладай Расейскай імпэрыі
У выніку першага падзелу Рэчы Паспалітай 22.07.1773 году Рагозіна ў Аршанскім павеце Аршанскай правінцыі Магілёўскай губэрні. 
З 22.03.1777 па 31.12.1796 у Аршанскім павеце Магілёўскай губэрні (Магілёўскае намесьніцтва з 10.01.1778 па 31.12.1796).  
З 01.12.1796 па 27.02.1802. Аршанскі павет Беларускай губэрні. З 27 лютага 1802 г. Магілёўская губэрня, Аршанскі павет, Высокаўская воласьць.

У 1783 годзе вёска Рагозіна — уладаньне князя Рыгора Пацёмкіна. З 1792 году ва ўласнасьці Любамірскіх у маёнтку Межаўскі ключ. Адлюстравана на пляне генэральнага межаваньня Аршанскага павету канца 18 ст.

У 1910 годзе сялянскай грамадзе належала 317 дзесяцін зямлі. Сяляне вёскі адносіліся да прыходу Арэхаўскае царквы Сьвятой Тройцы й уваходзілі ў Андрыянаўскае сялянскае таварыства.

## Насельніцтва
* XIX стагодзьдзе: 1857 год — 113 чалавек
* XX стагодзьдзе: 1999 год — 32 чалавекі; 1910 год — 28 двароў, 107 мужчын, 99 жанчын;
* XXI стагодзьдзе: 2010 год — 12 чалавекі;

## Асобы
* Мікалай Федарэнка (23.01.1922 — 1.09.2000) — беларускі мастак.

## Славутасьці
* Старажытнае гарадзішча ва ўрочышчы Гарадок. Прадаўгаватае (40×60 м) па лініі поўнач-поўдзень, са стромкімі схіламі, вышынёй амаль 10 мэтраў, узвышаецца над вёскай побач з Дубровенскім трактам. У агаленьнях культурнага пласта сустракаюцца аскепкі вырабаў ляпной керамікі трох культур: мілаградзкай, днепра-дзьвінскай і штрыхаванай. На паўднёва-ўсходняй частцы ляжаць два вялізныя каменныя крыжы больш за мэтар у даўжыню і каля трыццаці сантымэтраў у таўшчыню. На паверхні аднаго зь іх выбіты крыж. Побач з гарадішчам існавала селішча.

Rahozina_in_Orsha_District_1.jpg|Гарадзішча. Выгляд з поўдня.
Rahozina_First_stown_cross_on_top_of_the_hill.jpg|Першы каменны крыж
Rahozina_Second_stown_cross_on_top_of_the_hill.jpg|Другі каменны крыж
Rahozina_in_Orsha_District_2.jpg|Гарадзішча. Выгляд з поўначы.


* Могілкі на высокім пагорку ля паўночнай ускраіны вёскі. Шмат крыжоў разнастайных памераў і колераў.

## Страчаная спадчына
* Царква. У XVIII стагодзьдзі парафія Беларускай грэка-каталіцкай царквы (БГКЦ).  

## Крыніцы

## Літаратура
*  
* 
* Рагазіна. //  С. 167.
* Рагазіна. //  С. 512.
*  
* 

## Вонкавыя спасылкі
* 
*  

Катэгорыя:Арэхаўскі сельсавет (Аршанскі раён)
Катэгорыя:Населеныя пункты Аршанскага раёну